Köyhä laulaja

Köyhä laulaja on Ville Salmisen ohjaama elokuva vuodelta 1950.
Nimimerkin Lauri Yrjänä takana oli käsikirjoittaja Toivo Kauppinen. Tämä oli häneltä ainoa tällä nimimerkillä tehty käsikirjoitus Taustaa. Viitattu 13.5.2012.. Theelin aiemman menestyksen Serenaadiluutnantti siivellä syntynyt Köyhä laulaja ei ollut suuri yleisömenestys. Elokuvan musiikista vastannut Toivo Kärki kuului pääroolissa näyttelevän ja laulavan Henry Theelin taustavoimiin.

Henry Theel levytti elokuvan nimisävelmän kahdesti vuosina 1950 ja 1965, ja siitä tuli yksi hänen tunnuskappaleistaan. Tangon sanoitti Kullervo. Alkuperäisen version sovitti Toivo Kärki, uudemman Nacke Johansson. Pasi Kaunisto levytti kappaleen vuonna 1975.Aapeli Vuoristo (toim.): Suuri toivelaulukirja, osa 9, s. 165. Helsinki: Musiikki Fazer ja Suuri Suomalainen Kirjakerho, 1991.

Näyttelijät

Arviot
Aikalaisarviossaan Raoul af Hällström (Uusi Suomi) ilmaisi näkemyksenään, ettei elokuvaa pidä arvioida elokuvallisia tai taiteellisia mittapuita käyttäen. Paula Talaskivi (Helsingin Sanomat) puolestaan uskoi, että elokuvassa on kaikki aiemminkin menestyksen taanneet ainekset. Moni kriitikko löysi näyttelijäsuorituksista ansioita, ja Talaskivi huomautti erityisesti, että ”turkulaisittain puhuva sisäkkö on oikea löytö”. Arviot. Viitattu 20.7.2014.. 

Veikko Karumo arvioi Henry Theelin suoritusta Elokuva-Aitassa: ”Theel laulaa Toivo Kärjen tarttuvan melodian kansan mieliin. Hänen esiintymisensä elokuvassa on edelleen jäykkää, ja hän käyttää hyväkseen vanhoja 'lastentunti'-numeroitaan, mikä kyllä huvittaa katselijoita.”Kalervo Kärki: Sydämeni sävel – Toivo Kärki ja hänen musiikkinsa, s. 257. Helsinki: Mediapinta, 2015.

Myöhemmissä kritiikeissä on todettu muun muassa, että musiikkipohjaisessa komediassa ei ole juuri juonta, mutta Henry Theel laulaa komeasti.Päivän elokuvia. Tv-maailma 19/2012 s. 21.Köyhä laulaja, Elokuvat, Hs.fi  16.5.2012.

Lähteet

Luokka:Ville Salmisen ohjaamat elokuvat
Luokka:Suomalaiset mustavalkoelokuvat
Luokka:Vuoden 1950 suomalaiset elokuvat
Luokka:Suomalaiset komediaelokuvat
Luokka:Suomalaiset musiikkielokuvat